Българският нападател Димитър Бербатов замина днес за Лондон с мениджъра си Емил Данчев за последни преговори с Уест Хем, научи БТА.

Мениджърът на лондончани Славен Билич иска да привлече опитен нападател с доказани голмайсторски умения във Висшата лига. Лично хърватският спец настоява това да бъде Бербатов, тъй като вижда в българина отлична опция на заместник на Анди Керъл, който често е контузен.

Рожденикът Бербатов: Годините са само цифра

Бербатов тренира с ЦСКА 1948

Уест Хем е готов да предложи договор на благоевградчанина до края на сезона с опция за продължаване с още шест месеца.

Бербатов, който навърши 36 години, за последно игра в гръцкия ПАОК Солун в края на май, след което договорът му изтече и не беше подновен.

И Америка няма да е последният пристан за Бербо

Предлагат Бербатов на колумбийци, те се чудят

Ако не сте стигне до подписване с Уест Хем, българският нападател има и втора опция на Острова.

Втородивизионният Астън Вила е готов веднага да привлече Бербатов, но финансовите условия, които предлагат бирмингамци, на този етап са по-ниски от изискванията на благоевградчанина.

Мениджър на Вила е Стийв Брус, бивш футболист на Манчестър Юнайтед, в който Бербатов изкара четири сезона в периода 2008-2012 година. В Англия той е играл още за Тотнъм и Фулъм.

Нюкасъл гледа към България, но не към Бербатов